Document ID: /roh_data/filtered/swiss_laws_in_ROHinterleaved.jsonl.gz/6087

This text was translated from EN into Rumantsch Grischun.

The court regulates parental rights and obligations in accordance with the provisions on the legal effects of the parent-child relationship. In particular it regulates:1. parental responsibility;2. residence;3. contact (Art. 273) or the sharing of parenting duties; and4. child maintenance contributions. It shall consider all circumstances important to the child's best interests. It shall take account of a joint proposal by the parents and, if feasible, the opinion of the child. It may order that the child maintenance contribution continue to be paid after the child reaches the age of majority. Amended by No I of the FA of 21 June 2013 (Parental Responsibility), in force since  1 July 2014 (AS 2014 357; BBl 2011 9077).

La dretgira regla ils dretgs e las obligaziuns dals geniturs tenor las disposiziuns davart ils effects da la relaziun da figlialanza. En spezial regla ella:1. la tgira genituriala;2. la surveglianza da l’uffant;3. las relaziuns persunalas (art. 273) u la participaziun da mintga genitur a la tgira da l’uffant; e4. la contribuziun da mantegniment. La dretgira tegna quint da tut las circumstanzas ch’èn relevantas per il bainstar da l’uffant. Ella resguarda ina proposta cuminaivla dals geniturs ed uschenavant sco pussaivel l’opiniun da l’uffant. Ella po fixar la contribuziun da mantegniment uschia, ch’ella sto vegnir pajada er suenter che l’uffant ha cuntanschì la maiorennitad. Versiun tenor la cifra I da la LF dals 21 da zer. 2013 (tgira genituriala), en vigur dapi il 1. da fan. 2014 (AS 2014 357; BBl 2011 9077).